ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022447
ขอให้พิจารณายกเลิกการจัดงานรื่นเริง ประเภท งานแต่งงาน (หรือผูกแขน) และงานโกนผมไฟครบ 1 เดือน บริเวณภายใน มหาทรัพย์คอนโดทาวน์ (ไม่ทราบเลขที่ตั้ง) ซอยประเสริฐมนูกิจ 40 ถนนนวมินทร์ แขวงนวมินทร์ เขตบึงกุ่ม กรุงเทพมหานคร จุดสังเกตจากปากซอยประเสริฐมนูกิจ 40 ตรงเข้าไปไม่ไกลมาก ซึ่งเป็นอาคารชุดปิดอยู่จำนวน 1 อาคารชุด เนื่องจากผู้ร้องแจ้งว่ามหาทรัพย์คอนโดทาวน์ มีทั้งหมดจำนวน 15 อาคาร โดยประมาณ 90 เปอร์เซ็นต์ ผู้พักอาศัยจะเป็นแรงงานต่างด้าว และส่วนใหญ่จะเป็นแรงงานต่างด้าว สัญชาติ พม่า ซึ่งผู้ร้องแจ้งว่าแรงงานต่างด้าวฯ จะมีการจัดงานรื่นเริง ประเภท งานแต่งงาน และงานโกนผมไฟครบ 1 เดือน ทุกครั้งที่มีการจัดงานรื่นเริงจะเปิดเพลงส่งเสียงดังรบกวน (ที่เป็นเพลงของประเทศพม่า) บางครั้งหากมีอาการมึนเมาจะก่อเหตุทะเลาะวิวาทกันเอง ล่าสุดวันที่ 30 พฤษภาคม 2566 (ไม่สามารถระบุช่วงเวลาที่ชัดเจนได้) ได้มีการจัดงานรื่นเริง ประเภท งานแต่งงาน บริเวณอาคาร 12 ชั้น 3 ห้องเลขที่... หรือห้องเลขที่.... ซึ่งเป็นเครือญาติกัน ซึ่งมีการเปิดเพลงส่งเสียงดังรบกวน จนถึงวันที่ 31 พฤษภาคม 2566 เวลาประมาณ 16.42 น. ก็ยังคงเปิดเพลงส่งเสียงดังรบกวนเหมือนเช่นเดิม ส่งผลให้ผู้พักอาศัยอยู่ภายในมหาทรัพย์คอนโดทาวน์ได้รับความเดือดร้อนบ่อยครั้งแล้ว (ไม่สามารถระบุระยะเวลาที่ได้รับความเดือดร้อนได้ แต่ได้รับความเดือดร้อนทุกครั้งที่มีการจัดงานรื่นเริง) และทำให้ผู้พักอาศัยบางคนไม่สามารถนอนหลับในช่วงเวลากลางวันได้เลย ผู้พักอาศัยบางคนจะต้องเดินทางไปยังพื้นที่อื่น ซึ่งผู้ร้องเห็นว่าไม่มีความเกรงใจผู้พักอาศัยที่เป็นคนไทย ดังนั้น ผู้ร้องจึงเห็นควรให้ยกเลิกการจัดงานรื่นเริงดังกล่าว (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata